
Tisztelt Képviselő-testület!

Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2020. (I. 30.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2020. január 23.

Horinka László s.k.

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2019. december 12-ei ülése óta 2 képviselő-testületi döntés végrehajtási határideje járt le az alábbiak szerint:

	Határozat száma
	Határozat kelte
	Határozat tárgya
	Határidő
	Állapot

	144/2019
	2019.11.14.
	Támogatási igény benyújtása a 2020. évi járási startmunka közfoglalkoztatási programra

	2020.01.06.
	Végrehajtva

	163/2019
	2019.12.12.
	Az önkormányzat és intézményei számlavezetési szerződéseinek újrakötése


	2020.01.01.
	Végrehajtva

	167/2019
	2019.12.12.
	Akácfa, Váci Mihály és Nap utca forgalmi rendjének szabályozása


	2020.01.20.
	Folyamatban


II. Tájékoztató az előző ülés óta történt fontosabb eseményekről
A legutóbbi testületi ülésünk óta viszonylag hosszabb idő telt el, sok idő telt el, de a polgármesteri hivatalban két hetes igazgatási szünet volt az ünnepek alatt, így az alábbiakban hasonló mennyiségű eseményről számolhatok be, mint általában:
· A Karácsonyt megelőző időszak az évzárásról, a közös ünneplésről szólt az intézményeinkben. Minden intézményünk karácsonyi összejövetelére igyekeztem eljutni.

· December 20-án, valamint január 10-én két szépkorút, Dudás Jánosnét és Szántai Sándornét köszöntöttük 90. születésnapjuk alkalmából.

· Január 8-án az ACE Telecommal a WIFI4EU nyertes pályázatunk megvalósításához szükséges előzetes felmérést végeztünk a településen.
· Január 9-én a Wass Albert Művelődési Központ és Könyvtár vezetőjével folytattam évértékelő megbeszélést.

· Január 13-án online, élő fogadóórát tartottam, melyet meglepően sokan követtek, és számos kérdést tettek fel önkormányzati ügyekben.

· Január 15-én a Tápiómenti Települések Csatornamű Vízgazdálkodási-társulat Intéző Bizottsági ülésén vettem részt Nagykátán, melyen az elszámolási eljárás előkészítésével kapcsolatban eddig elvégzett és a még hátralévő feladatokról, illetve egyéb témákról volt szó.

Sülysáp, 2020. január 23.

Horinka László s.k.

